**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.05.2023, ora 08.00 – 07.05.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.05.2023, ora 07.00**

**RÂURI**

**Debitele au fost în scădere uşoară**, exceptând râurile din bazinele hidrografice: Jiu, Olt, Vedea, Argeş, Ialomița, Bârlad, afluenții Prutului şi pe cele din Dobrogea, unde au fost staționare.

Pe râurile din bazinele hidrografice Tur, Lăpuș, Crasna și Barcău debitele au fost în creștere datorită precipitațiilor sub formă de aversă căzute în interval și propagării.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile: Someșul Mic, Moravița, bazinele superioare ale Vișeului, Someșului, Moldovei și Bistriței (afluent al Siretului) și mai mici (sub 30% din normalele lunare) pe unii afluenţi ai Trotușului și Bârladului.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fiîn creștere** datorită precipitațiilor lichide prognozate, cedării apei din zonele montane aferente și propagării pe râurile din bazinele hidrografice: Crasna, Barcău, Someș, Tur, Vișeu, Iza, Tur, Siret, bazinul superior al Mureșului și pe afluenții Prutului, iar pe celelate vor fi în general staționare.

Sunt posibile scurgeri importante pe versanți, torenți și pâraie, formarea de viituri rapide cu posibile efecte de inundații locale și creşteri importante de debite și niveluri cu situarea în jurul **COTELOR DE ATENȚIE** pe unele râuri mici din zonele de deal și munte, cu o probabilitate mai mare pe cele din centrul și nordul țării, ca urmare a precipitațiilor sub formă de aversă, mai însemnate cantitativ, prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 06-07.05.2023 **a fost în scădere, având valoarea de** **6500 m3/s,** sub media multianuală a lunii **mai (7250 m3/s).**

În aval de Porțile de Fier debitele au fost în scădere.

**Debitul la intrarea în ţară** (secţiunea Baziaş) **va fi staționar (6500 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 06.05.2023, ora 09.00 –07.05.2023, ora 06.00**

**În ţară** vremea a continuat să se încălzească în cea mai mare parte a teritoriului, exceptând Dobrogea, astfel încât a devenit ușor mai caldă local în arealul intracarpatic și în general normală termic în rest. Cerul a fost variabil, cu înnorări temporar mai accentuate după-amiaza, când s-au semnalat averse pe alocuri în Crișana, unde au fost și descărcări electrice, precum și în nord-vestul Transilvaniei, Carpații Meridionali și în Munții Apuseni. Noaptea, nebulozitatea și aria ploilor s-a extins în nord-vest și nord. Vântul a suflat slab și moderat, cu unele intensificări în deltă și la munte pe creste. S-a menținut strat de zăpadă, pe alocuri, în zona montană foarte înaltă, unde la ora 21 măsura, pe platformele stațiilor

meteorologice, până la 242 cm în Munții Bucegi și 207 cm în Munții Făgăraș. Temperaturile maxime s-au încadrat între 16 grade la Corugea și 26 de grade la Săcuieni, iar la ora 06 se înregistrau valori termice cuprinse între 3 grade la Miercurea Ciuc și 16 grade la Moldova Nouă și Oravița.

**La Bucureşti** vremea a continuat să se încălzească ușor. Cerul a fost variabil, iar vântul a suflat moderat ziua și în general slab noaptea. Temperatura maximă a fost de 23 de grade la Afumați și Băneasa și 24 de grade la Filaret, iar la ora 6 se înregistrau 6 grade în Băneasa, 8 grade la Afumați și 9 grade la Filaret.

**3. Prognoza meteorologică în intervalul 07.05.2023, ora 09.00–08.05.2023, ora 9.00**

**În ţară** valorile termice vor marca o scădere în nord, centru și nord-est, în timp ce în celelalte regiuni nu vor avea variații semnificative. Cerul va fi mai mult noros în jumătatea nordică a țării și la munte, unde temporar va ploua, iar pe alocuri se vor înregistra cantități de apă de peste 20...25 l/mp. În restul teritoriului înnorările vor fi temporare, iar ploile, slabe cantitativ, se vor semnala pe suprafețe restrânse, îndeosebi noaptea. În zona intracarpatică vor fi mai ales averse, însoțite de descărcări electrice și izolat vor fi condiții de grindină. În Carpații Orientali, la altitudini de peste 1600 m, trecător, vor fi și precipitații sub formă de lapoviță și ninsoare. Vântul va sufla slab și moderat, cu ușoare intensificări

pe crestele montane și în sudul Banatului. Temperaturile maxime se vor încadra, în general, între 12 și 24 de grade, iar cele minime între 4 și 12 grade. Izolat, mai ales noaptea, se va forma ceață.

**La Bucureşti** cerul va fi variabil în prima parte a zilei, apoi temporar noros. Spre sfârșitul intervalului vor fi condiții de ploaie. Vântul va sufla slab și moderat. Temperatura maximă se va situa în jurul valorii de 22 de grade, iar cea minimă va fi de 8...11 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția Comunicare**